เผยชื่อ 5 หลักทรัพย์เสี่ยงถูกเพิกถอน
เผยชื่อ 5 หลักทรัพย์เสี่ยงถูกเพิกถอน
18 ก.พ. 2559

ตลาดหลักทรัพย์แห่งประเทศไทย (ตลท.) ประกาศเพิ่มเหตุเพิกถอนหลักทรัพย์ดังนี้
1. บริษัท เอเชียน อินซูเลเตอร์ จำกัด (มหาชน) (AI)2. บริษัท เอไอ เอนเนอร์จี จำกัด (มหาชน) (AIE)3. บริษัท บางกอกสหประกันภัย จำกัด (มหาชน) (BUI)4. บริษัท แอล.วี.เทคโนโลยี จำกัด (มหาชน) (LVT)5. บริษัท ไทยยูนีคคอยล์เซ็นเตอร์ จำกัด (มหาชน) (TUCC)
ทั้งนี้เนื่องจากบริษัทจดทะเบียนดังกล่าวยังไม่นำส่งงบการเงินไตรมาสที่ 2 สิ้นสุดวันที่ 30 มิถุนายน 2558 ซึ่งล่าช้าเกินกว่า 180 วัน จึงเป็นเหตุให้เข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์แห่งประเทศไทย เรื่อง การเพิกถอนหลักทรัพย์จดทะเบียน พ.ศ. 2542 ข้อ 9(3) และข้อ 9(5) และนโยบายการประกาศเข้าเกณฑ์อาจถูกเพิกถอนกรณีบริษัทจดทะเบียนนำส่งงบการเงินล่าช้าเกินกว่าที่กำหนด
โดย AI, AIE, BUI, LVT และ TUCC มีหน้าที่ดำเนินการแก้ไขเหตุแห่งการเพิกถอนตามแนวทางที่ตลาดหลักทรัพย์ฯ กำหนดเพื่อให้มีคุณสมบัติครบถ้วนในการเป็นบริษัทจดทะเบียน